Lav et referat af nedenstående tekst:

Tekst:
Har du ikke nok i de nordjyske regionale nyheder, men vil du også gerne se, hvad der sker i landets syv andre regioner? Eller er du væk fra Nordjylland, men vil stadig gerne opdateres? Så har du nu muligheden. Fra søndag den 14. oktober vil samtlige otte regionale tv-stationer nemlig sende Danmark Rundt på samme tid - hver aften fra klokken 21.00. Det er første gang, at alle regioner vil sende det samme program samtidig, hvorfor Danmark Rundt får titlen som det første landsdækkende regionalprogram. Så følg med på TV2/Nord eller en af de andre syv regionaltv-stationer, når Danmark Rundt bliver sendt hver dag fra kl ni om aftenen.

Referat:
Programmet Danmark Rundt får æren af at blive Danmarks første landsdækkende regionalprogram. Fra den 14. oktober vil alle otte regioner nemlig sende programmet samtidig.